देशको सबैभन्दा पुरानो र ठूलो राजनीतिक दल नेपाली कांग्रेसभित्र नेतृत्वको कार्यकालका विषयमा पनि बेलाबेला चर्चा–परिचर्चा हुँदै आइरहेको छ । संगठनभित्र गति र ऊर्जा कायम गरिरहने सन्दर्भसँग जोडेर पनि यस्तो बहस हुने गर्छ । त्यसैले ‘नेतृत्वको कार्यकाल बढीमा कति हुनुपर्ला ?’ भन्ने प्रश्नमा सहभागीमध्ये अधिकले दुईपटकसम्म तोक्नु ठीक हुने मत दिएका छन् । ७४.३ प्रतिशत उत्तरदाताले दुईपटक, १०.२ प्रतिशतले एकपटक र १५ प्रतिशतले नेतृत्वको कार्यकाल तोक्नु हुँदैन भनेका छन् ।
